Държавен вестник, бр. 71, 2018 г., стр. 50

СТР.  50	
Д Ъ Р Ж А В Е Н  В Е С Т Н И К 	
БРОЙ  71
Член 91
Енергетика
1. Страните се стремят да засилят сътрудни­
чеството си в енергийния сектор при спазване 
на принципите на свободни, конкурентни и 
открити енергийни пазари с цел:
а) увеличаване на енергийната сигурност, 
като в същото време се осигурява еко­
логична устойчивост и се насърчава 
икономическият растеж;
б) развиване на институционални, за­
конодателни и регулаторни рамки в 
енергийния сектор за осигуряване на 
ефикасно функциониране на енергийния 
пазар и насърчаване на инвестициите в 
енергийния сектор;
в) развитие и насърчаване на партньорства 
между дружества в Съюза и в Ирак в 
областта на проучването, производство­
то, преработването, преноса, разпределе­
нието и услугите в енергийния сектор;
г) развиване на редовен и ефективен диалог 
в енергийния сектор между страните, 
както и в регионалния контекст, вклю­
чително посредством евро-арабския 
газов пазар за региона Машрек и други 
съответни регионални инициативи.
2. За тази цел страните се съгласяват да 
насърчават взаимно полезните контакти с цел:
а) подкрепа за разработването на подходяща 
енергийна политика, нейната регула­
торна рамка и инфраструктура в Ирак, 
основана на принципите на екологична 
устойчивост, стабилно управление на 
енергийните ресурси и на свободен, 
конкурентен и открит пазар;
б) сътрудничество за подобряване на ад­
министративния и правния капацитет и 
установяване на стабилни и прозрачни 
правни рамкови условия за насърчаване 
на стопанската дейност и на между­
народните инвестиции в енергийния 
сектор в Ирак;
в) насърчаване на техническото сътрудни­
чество за проучването и разработването 
на иракските запаси от нефт и природен 
газ, както и за развитието и модернизи­
рането на нефтената и газовата инфра­
структура, включително преносните и 
транзитните мрежи до региона Машрек, 
други съответни регионални инициативи 
и към пазара на Съюза;
г) подобряване на надеждността на елек­
троснабдителната система в Ирак;
д) засилване на сътрудничеството за подо­
бряване на енергийната сигурност и за 
борба с изменението на климата посред­
ством насърчаването на производството 
на енергия от възобновяеми източници, 
енергийната ефективност и намалява­
нето на използването на газови факли;
е) улесняване на обмена на ноу-хау и транс­
фера на технологии и най-добри практи­
ки, както и на обучаващи специалисти;
ж) насърчаване на участието на Ирак в 
процеса на регионална интеграция на 
енергийните пазари.
Член 92
Транспорт
1. Страните се стремят да засилят съ­
трудничеството си в транспортния сектор 
по отношение на създаването на устойчива и 
ефикасна транспортна система с цел:
а) засилване на транспортното развитие и 
взаимосвързваност, като в същото време 
се осигурява екологична устойчивост и 
се насърчава икономическият растеж;
б) разработване на институционални, за­
конодателни и регулаторни рамки във 
всички транспортни сектори за осигу­
ряване на ефикасно функциониране на 
транспортния пазар и насърчаване на 
инвестициите в транспорта;
в) развиване и насърчаване на партньорства 
между дружества в Съюза и в Ирак в 
областта на проучването, изграждането 
на капацитет, развитието на инфра­
структура, транспортната безопасност 
и сигурност, както и услугите в транс­
портния сектор;
г) развиване на редовен и ефективен диалог 
в областта на транспорта между страните, 
както и в регионален контекст, вклю­
чително посредством евро-средиземно­
морското транспортно сътрудничество и 
други съответни регионални инициативи.
2. За тази цел страните се съгласяват да 
насърчават взаимно полезните контакти с цел:
а) подкрепа на разработването на подходя­
ща транспортна политика за развитието 
на всички видове транспорт, неговата 
регулаторна рамка и рехабилитацията 
и развитието на транспортните инфра­
структури в Ирак, като се подчертава 
значението на устойчивостта; осигурява­
не на интермодалност и интегриране на 
всички видове транспорт; изследване на 
възможността за по-нататъшно сближа­
ване на законодателните и регулаторните 
рамки към стандартите на Съюза и меж­
дународните стандарти, по-специално за 
безопасност и сигурност;
б) сътрудничество за подобряване/въз­
становяване на административния и 
правния капацитет с оглед изготвянето 
на конкретни планове за приоритетни 
сектори и създаването на стабилни и 
прозрачни правни рамкови условия за 
насърчаване на транспортната стопанска 
дейност и международните транспортни 
инвестиции в Ирак въз основа на поли­
тиките и практиките на Съюза; както и